હા, હું સાચું બોલું છું, સાચું કહું છું કે હું ત્રીજીવાર પરણતા પહેલાં તમને સ્પષ્ટ જણાવી દઉં છું કે, હું સાચે જ બે વાર પરણી છું. મને પહેલીવાર લગ્ન એટલે શું ? સપ્તપદીના ફેરાનો મતલબ શું? પતિ-પત્ની કોને કહેવાય? કે પછી. સાસરી અને પિયરની વ્યાખ્યા એટલે શું? એવી કોઈ જ ખબર નહોતી પડતી ત્યારે વાજતે-ગાજતે ઘરવાળાંએ મારા હાથ પીળા કરી દીધા હતા…ને બીજીવાર કોઈ વિધૂર સાથે પરાણે પરણાવી દીધી હતી. જાણે હું એમના સૌ પર બોજરૂપ કે નડતર રૂપ ન હોય એવી રીતે!